ՀԱՎԵԼՎԱԾ N 1

«Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին»
Եվրասիական տնտեսական միության տեխնիկական կանոնակարգի (ԵԱՏՄ ՏԿ 037/2016)

ՑԱՆԿ

էլեկտրատեխնիկայի և ռադիոէլեկտրոնիկայի արտադրատեսակների,
որոնց վրա տարածվում է «Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին» Եվրասիական տնտեսական միության տեխնիկական կանոնակարգի գործողությունը (ԵԱՏՄ ՏԿ 037/2016)

1. Կենցաղային նշանակության էլեկտրական ապարատներ և սարքեր՝

ա) սննդի պատրաստման ու պահպանման և խոհանոցային աշխատանքների մեխանիզացման համար, ինչպես նաև այլ խոհանոցային սարքավորումներ.

բ) սպիտակեղենի, հագուստի և կոշկեղենի մշակման (լվացման, արդուկման, չորացման, մաքրման) համար.

գ) տարածքների մաքրման և հավաքման համար.

դ) շինություններում միկրոկլիմայի պահպանման և կարգավորման համար.

ե) սանիտարահիգիենիկ.

զ) մազերի, եղունգների և մաշկի խնամքի համար.

է) մարմնի տաքացման համար.

ը) թրթռամերսման.

թ) խաղային, սպորտային և մարզվելու սարքավորումներ.

ժ) լսա- և տեսաապարատուրա, հեռուստա- և ռադիոհեռարձակման ընդունիչներ.

ժա) կարի և գործելու.

ժբ) սնուցման բլոկեր, լիցքավորման սարքվածքներ, լարման կայունացուցիչներ.

ժգ) այգեբանջարանոցային տնտեսության համար.

ժդ) ակվարիումների և պարտեզների ջրավազանների համար.

ժե) էլեկտրապոմպեր.

ժզ) էլեկտրական և էլեկտրոնային ժամացույցներ.

ժէ) հաշվիչներ.

ժը) էլեկտրատեղակայման արտադրատեսակներ.

ժթ) երկարիչներ։

2. Էլեկտրոնային հաշվիչ մեքենաներ և դրանց միացվող սարքեր՝ ներառյալ դրանց համակցությունները՝

ա) անհատական համակարգիչների սերվերներ, համակարգային բլոկներ.

բ) նոութբուքեր.

գ) պլանշետային, գրպանի, դյուրակիր և այլ փոքրաեզրաչափ համակարգիչներ.

դ) ստեղնաշարեր, մանիպուլյատորներ, թրեքերներ և կառավարման ու մուտքագրման այլ սարքեր (համակարգչային մկնիկներ, զվարճաձողեր, սաղավարտներ, ակնոցներ).

ե) տեղեկատվության փոխովի կուտակիչներ.

զ) մոնիտորներ.

է) տպիչներ.

ը) սկաներներ.

թ) ակուստիկ համակարգեր և ականջակալներ.

ժ) մուլտիմեդիա պրոյեկտորներ.

ժա) կենսաչափական տեղեկատվության ընթերցիչներ.

ժբ) վեբ-տեսախցիկներ.

ժգ) մոդեմներ.

ժդ) անխափան սնուցման բլոկեր։

3. Էլեկտրակապի միջոցներ (տերմինալային հեռահաղորդակցման սարքեր)՝

ա) ամրակցված և բջջային հեռախոսներ.

բ) ավտոմատ հեռախոսներ.

գ) հեռատպիչներ.

դ) տելեքսներ.

ե) շարժական և դյուրակիր ռադիոկայաններ.

զ) ռադիոհաճախական նույնականացման տարբերանշաններ։

4. Պատճենահանող մեքենաներ և այլ էլեկտրական գրասենյակային սարքավորումներ։

5. Էլեկտրաֆիկացված գործիք (ձեռքի և շարժական էլեկտրական մեքենաներ)։

6. Լույսի աղբյուրներ և լուսային սարքավորումներ՝ ներառյալ կահույքի մեջ ներկառուցվող սարքավորումները։

7. Էլեկտրաերաժշտական գործիքներ։

8. Խաղային և առևտրի ավտոմատներ։

9. Դրամարկղային ապարատներ, տոմս տպող մեքենաներ, նույնականացման քարտերի ընթերցիչներ, բանկոմատներ, տեղեկատվական կրպակներ։

10. Փոփոխական և (կամ) հաստատուն հոսանքի ոչ ավելի, քան 500 Վ անվանական լարման դեպքում օգտագործման համար նախատեսված մալուխներ, հաղորդալարեր և քուղեր՝ բացառությամբ օպտիկա-մանրաթելային մալուխների։

11. Ավտոմատ անջատիչներ և պաշտպանական անջատման սարքեր:

12. Հրդեհի, պահպանական և հրդեհային պահպանական ազդասարքեր։